คือประจำเดือนไม่มา2-3เดือนแล้วไม่เคยมีเพศสัมพันธ์ จะท้องไมคะ
สวัสดีค่ะ หากไม่เคยมีเพศสัมพันธ์มาก่อน การที่ประจำเดือนขาดหายไป 2-3 เดือน จึงไม่ได้เกิดจากการตั้งครรภ์ แต่เกิดจากสาเหตุอื่นๆ เช่น- มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด- มีน้ำหนักเพิ่มขึ้นเร็ว หรือมีโรคอ้วน- การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS)- มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ- มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นหากประจำเดือนไม่มานานเกิน 3 เดือน ก็ควรไปพบสูติ-นรีแพทย์เพื่อตรวจหาสาเหตุค่ะ หากตรวจไม่พบโรคทางกายต่างๆ แต่เกิดจากการผลิตฮอร์โมนของรังไข่ผิดปกติ แพทย์อาจให้ยาปรับฮอร์โมนมาทาน เพื่อให้ประจำเดือนมาเป็นปกติค่ะ